Diari Oficial de la Generalitat Valenciana


Sumari del DOGV 8279, del 23-04-2018 (2018/3219)

Informació pública i consultes de la versió inicial de la modificació estructural del Pla general relativa a l'ampliació del Parc Empresarial (nou sector E-49 del Pla general).
--------------------------------------------------------------------------------------------------------------------------------------------------------------------------------

### Dades del document

Número de DOGV
:   8279

Data del DOGV
:   23-04-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/3219


Data del document
:   26-03-2018

Organisme emissor
:   Ajuntament d'Elx

Tipus de document
:   Anunci

Descriptors 

:   * Elx
    * administració local
    * pla d'urbanisme

Informació pública i consultes de la versió inicial de la modificació estructural del Pla general relativa a l'ampliació del Parc Empresarial (nou sector E-49 del Pla general). [2018/3219]  
El Ple de l'Ajuntament, en sessió de 26 de març de 2018, va adoptar, entre altres, l'acord següent:  
  
«Primer. Sotmetre a participació pública i consultes de les administracions públiques afectades i persones interessades la versió inicial de la modificació estructural del Pla general d'Elx relativa a l'ampliació del Parc Empresarial (nou sector E-49 del Pla general), l'estudi ambiental i territorial estratègic amb els annexos que l'integren (estudi de mobilitat, estudi de patrimoni cultural, estudi acústic i estudi d'inundabilitat), l'estudi de paisatge i pla de participació pública, així com el Pla d'ordenació detallada, elaborada per la mercantil Promocions i Iniciatives Municipals d'Elx, SA (Pimesa), durant un període de quaranta-cinc dies a comptar des de l'endemà de la publicació de l'anunci en el Diari Oficial de la Generalitat Valenciana i en un diari no oficial d'àmplia difusió. Així mateix, s'obri un termini de 15 dies durant el qual les persones físiques i jurídiques poden acreditar davant de l'Ajuntament complir els requisits per a ser públic interessat i, si escau, ser consultades.  
  
Segon. Realitzar el procés de consulta amb les empreses subministradores d'aigua, energia elèctrica, gas, telefonia i telecomunicacions perquè emeten informe sobre les necessitats i condicions tècniques mínimes imprescindibles dels projectes, obres i instal·lacions que hagen d'executar-se amb càrrec a l'actuació urbanística.  
Tercer. Procedir a la inserció en la pàgina web municipal (www.elche.es) de la documentació objecte de la modificació sotmesa a participació pública i posar-la a la disposició del públic en les dependències del Departament d'Urbanisme, situat en la plaça Menéndez y Pelayo, 2-3r (http://www.elche.es/urbanismo/).  
Quart. Suspendre la tramitació i l'atorgament de llicències i autoritzacions per a l'execució d'obres i instal·lacions de nova planta, ampliació i reforma, així com les llicències de segregació i la tramitació, en el que corresponga a aquesta administració, d'expedients de declaració d'interés comunitari, en l'àmbit delimitat per a l'ampliació d'Elx Parc Empresarial. S'exceptuen del règim de suspensió de llicències les actuacions que tinguen per objecte realitzar obres en la denominada Casa de la Mina, en els termes assenyalats pel Pla especial de protecció d'edificis i conjunts del terme municipal d'Elx.»  
  
  
Elx, 26 de març de 2018.- El tinent d'alcalde d'Urbanisme, Territori i Habitatge: José Manuel Sánchez Asencio.